钦定古今图书集成/历象汇编/庶征典/第164卷 > 《山海经》 > 《西山经》
## 钦定古今图书集成/历象汇编/庶征典/第164卷 > 《山海经》 > 《西山经》

女床之山有鸟焉，其状如翟，而五彩文，名曰“鸾鸟。”见
则天下安宁。

鹿台之山有鸟焉，其状如雄鸡而人面，名曰《凫徯》，其
名“自叫”也。见则有兵。

钟山其子曰“鼓”，其状如人面而龙身。是与钦䲹杀葆
江于昆仑之阳，帝乃戮之钟山之东曰徭崖。钦䲹化
为大鹗，其状如雕而黑文，白首赤喙而虎爪，其音如
晨鹄，见则有大兵。